Document ID: 32006R2006

UREDBA KOMISIJE (ES) št. 2006/2006
z dne 22. decembra 2006
o spremembi Uredbe (ES) št. 950/2006 glede vključitve letnih tarifnih kvot za proizvode iz sladkorja s poreklom iz Hrvaške
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 318/2006 z dne 20. februarja 2006 o skupni ureditvi trgov v sektorju sladkorja (1) in zlasti člena 40(1)(e)(iii) Uredbe,
ob upoštevanju naslednjega:
(1)
V skladu s členom 27(5) in Prilogo IV(h) k Stabilizacijsko-pridružitvenemu sporazumu med Evropskimi skupnostmi in njihovimi državami članicami na eni strani in Republiko Hrvaško na drugi strani (2), kakor je bil spremenjen s Protokolom, odobrenim z Odločbo Sveta 2006/882/ES z dne 13. novembra 2006 (3), se Skupnosti odobri brezcarinski dostop za uvoz proizvodov s poreklom iz Hrvaške, ki spadajo pod oznako KN 1701 in 1702, v okviru omejitev letne količine 180 000 ton (neto teže), v Skupnost.
(2)
Protokol k Stabilizacijsko-pridružitvenemu sporazumu s Hrvaško začne veljati 1. januarja 2007. Zato je treba s tem datumom odpreti tarifno kvoto za proizvode iz sladkorja z izvorom iz Hrvaške.
(3)
To kvoto je treba odpreti in upravljati v skladu z Uredbo Komisije (ES) št. 950/2006 z dne 28. junija 2006 o podrobnih pravilih za izvajanje uvoza in prečiščevanja proizvodov v sektorju sladkorja v okviru nekaterih tarifnih kvot in preferencialnih sporazumov za tržna leta 2006/2007, 2007/2008 in 2008/2009 (4) za „balkanski sladkor“ v smislu Uredbe. Ker člen 28 navedene uredbe odpira tarifne kvote za balkanski sladkor na podlagi tržnega leta, je treba letno tarifno kvoto za proizvode iz sladkorja s poreklom iz Hrvaške prilagoditi za preostalih devet mesecev tržnega leta 2006/2007.
(4)
Uredbo (ES) št. 950/2006 je zato treba ustrezno spremeniti.
(5)
Ukrepi, predvideni s to uredbo, so v skladu z mnenjem Upravljalnega odbora za sladkor -
SPREJELA NASLEDNJO UREDBO:
Člen 1
Uredba (ES) št. 950/2006 se spremeni:
1.
Členu 1(1) se doda točka:
„(h)
členu 27(5) Stabilizacijsko-pridružitvenega sporazuma med Evropskimi skupnostmi in njihovimi državami članicami na eni strani in Republiko Hrvaško.“
2.
V členu 1 se odstavek 2 nadomesti z naslednjim besedilom:
„2. Količine, ki so za tržna leta 2006/2007, 2007/2008 in 2008/2009 uvožene v skladu z določbami iz točk (c) in (h) odstavka 1 (v nadaljnjem besedilu ‚tarifne kvote‘) in določbami iz točk (a) in (b) (v nadaljnjem besedilu ‚obveznosti dobave‘), so označene z zaporednimi številkami iz Priloge 1.“
3.
V členu 2 se točka (d) nadomesti z naslednjim besedilom:
„(d)
‚balkanski sladkor‘ pomeni proizvode iz sektorja sladkorja, ki sodijo pod oznaki KN 1701 in 1702, s poreklom iz Albanije, Bosne in Hercegovine, Srbije, Črne gore, Kosova, Nekdanje jugoslovanske republike Makedonije ali Hrvaške in so uvoženi v Skupnost v skladu z Uredbo (ES) št. 2007/2000, Nekdanjo jugoslovansko republiko Makedonijo in Stabilizacijsko-pridružitvenim sporazumom z Republiko Hrvaško;“
4.
Člen 28 se nadomesti z naslednjim besedilom:
„Člen 28
1. Za vsako tržno leto se odprejo tarifne kvote za skupaj 380 000 ton proizvodov v sektorju sladkorja iz oznak KN 1701 in 1702, ki se ga uvozi kot balkanski sladkor s stopnjo dajatve nič.
Vendar pa količina proizvodov iz sektorja sladkorja iz oznak KN 1701 in 1702 za tržno leto 2006/2007 znaša 381 500 ton.
2. Količine iz odstavka 1 se razdelijo po državi porekla na naslednji način:
-
Albanija
1 000 ton,
-
Bosna in Hercegovina
12 000 ton,
-
Srbija in Črna gora
180 000 ton,
-
Nekdanja jugoslovanska republika Makedonija
7 000 ton,
-
Hrvaška
180 000 ton,
Vendar pa je za tržno leto 2006/2007 razdelitev po državah porekla naslednja:
-
Albanija
1 250 ton,
-
Bosna in Hercegovina
15 000 ton,
-
Srbija in Črna gora
225 000 ton,
-
Nekdanja jugoslovanska republika Makedonija
5 250 ton,
-
Hrvaška
135 000 ton,
Kvoti za Nekdanjo jugoslovansko republiko Makedonijo in Hrvaško se za tržno leto 2006/2007 odpreta šele 1. januarja 2007.“
5.
V členu 29 se odstavek 2 nadomesti z naslednjim:
„2. Zahtevku za uvozno dovoljenje za balkanski sladkor s poreklom iz carinskih območij Črne gore, Srbije, Kosova ali Hrvaške je treba priložiti izvirnik izvoznega dovoljenja, ki ga izdajo pristojni organi carinskih območij Črne gore, Srbije, Kosova ali Hrvaške v skladu z vzorcem iz Priloge II, za količino, ki je enaka količini, navedeni na zahtevku za dovoljenje.“
6.
Priloga I se spremeni v skladu s Prilogo k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Uporablja se od 1. januarja 2007.
Ta uredba je v celoti zavezujoča in se neposredno uporablja v vseh državah članicah.
V Bruslju, 22. decembra 2006

Labels: 3
17
18